Diari Oficial de la Generalitat Valenciana


Sumari del DOGV 4903, del 15-12-2004 (2004/12448)

DECRET 272/2004, de 10 de desembre, del Consell de la Generalitat, pel qual es crea un col·legi públic d'Educació Infantil i Primària a València.
-------------------------------------------------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12846


Data del document
:   10-12-2004

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * València
    * centre d'ensenyament
    * ensenyament públic

DECRET 272/2004, de 10 de desembre, del Consell de la Generalitat, pel qual es crea un col·legi públic d'Educació Infantil i Primària a València. [2004/X12758]
  
La projecció de les dades censals va aconsellar, al seu moment, modificar les previsions del Mapa Escolar de la Comunitat Valenciana, que contemplava la creació d'un nou centre docent, de 3 unitats d'Educació Infantil i 6 de Primària, a Valencia, districte escolar VL 7508, Patraix.
  
El 12 de desembre de 1997, l'Ajuntament de Valencia i la Generalitat van firmar un protocol de conveni per a escometre la construcció d'un centre educatiu nou, en el districte de Patraix.
  
Després de la tramitació prèvia del corresponent expedient d'expropiació per l'Ajuntament d'una parcel·la als carrers Pius XI i Humanista Mariner, per a la construcció del nou centre escolar, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció de l'edifici escolar, d'acord amb les exigències establides en el Reial Decret 1.537/1991, de 5 de desembre, pel qual s'establixen els requisits mínims dels centres que impartixen ensenyances de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de titularitat de la Generalitat.
  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, per tal que el centre dispose des de la seua creació d'una denominació específica pròpia, se li assigna la corresponent al carrer en què està ubicat. Tot això, sense perjuí del que establix l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 10 de desembre de 2004,
  
DECRETE
  
Article 1
  
Es crea el següent centre docent:
  
Província: València.
  
Municipi: València.
  
Codi: 39752184.
  
Denominació: Col·legi Públic d'Educació Infantil i Primària Humanista Mariner.
  
Adreça: c/ Humanista Mariner, s/n.
  
Titular: Generalitat.
  
Composició: 3 unitats d'Educació Infantil i 6 d'Educació Primària.
  
Capacitat: 75 llocs escolars d'Educació Infantil i 150 d'Educació Primària.
  
Article 2
  
1. El Col·legi Públic d'Educació Infantil i Primària Humanista Mariner iniciarà les seues activitats el curs escolar 2004/2005.
  
2. En el citat curs oferirà 3 unitats d'Educació Infantil i 5 d'Educació Primària i disposarà dels següents llocs de treball:
  
?3 d'Educació Infantil.
  
?4 d'Educació Primària.
  
?1 d'Educació Primària, Llengua Estrangera, Anglés.
  
?1 d'Educació Primària, Física.
  
?1 d'Educació Primària, Música.
  
3. El centre impartirà el programa d'educació bilingüe Programa d'Incorporació Progressiva (PIP).
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura, Educació i Esport nomenarà l'equip directiu del centre, de conformitat amb el que establixen els articles 80. 4 i 91.2 de la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2004/2005, excepte pel que fa al nomenament de l'equip directiu. En este supòsit, els seus efectes s'entenen referits a l'1 de juliol del 2004.
  
València, 10 de desembre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,